CELEX: 52018JC0035
Language: hr
Date: 2018-11-28
Title: Zajednički prijedlog ODLUKE VIJEĆA o stajalištu koje treba zauzeti u ime Europske unije u Vijeću za pridruživanje osnovanom Euro-mediteranskim sporazumom o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, u pogledu produljenja Prioriteta partnerstva EU-Jordan za dvije godine

EUROPSKA KOMISIJA
            Bruxelles, 28.11.2018.
            JOIN(2018) 35 final
            2018/0406(NLE)
            Zajednički prijedlog
            ODLUKE VIJEĆA
            o stajalištu koje treba zauzeti u ime Europske unije u Vijeću za pridruživanje osnovanom Euro-mediteranskim sporazumom o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, u pogledu produljenja Prioriteta partnerstva EU-Jordan za dvije godine
            
               
         
         
            
               OBRAZLOŽENJE
            
            
               1.Predmet prijedloga
            
            
               Ovaj prijedlog odnosi se na odluku o utvrđivanju stajališta koje treba zauzeti u ime Unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, u vezi s predviđenim donošenjem odluke o produljenju Prioriteta partnerstva EU-a i Jordana za dvije godine.
            
            
               2.Kontekst prijedloga
            
            
               2.1.Sporazum o pridruživanju 
            
            
               Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane („Sporazum o pridruživanju”), potpisan je 24. studenoga 1997. i stupio je na snagu 1. svibnja 2002. Sporazum o pridruživanju predstavlja pravnu osnovu za bilateralne odnose između EU-a i Jordana. Ciljevi Sporazuma su:
            
            
               –osigurati prikladan okvir za politički dijalog koji će omogućiti razvoj bliskih političkih odnosa između stranaka,
            
            
               –uspostaviti uvjete za postupnu liberalizaciju trgovine robom, uslugama i kapitalom,
            
            
               –poticati razvoj uravnoteženih gospodarskih i socijalnih odnosa između stranaka putem dijaloga i suradnje,
            
            
               –poboljšati uvjete života i zapošljavanja te povećati produktivnost i financijsku stabilnost,
            
            
               –poticati regionalnu suradnju s ciljem jačanja miroljubivog suživota i gospodarske i političke stabilnosti,
            
            
               –promicati suradnju u drugim područjima od uzajamnog interesa.
            
            
               2.2.Vijeće za pridruživanje
            
            
               Sporazumom o pridruživanju osniva se Vijeće za pridruživanje koje ima ovlast za donošenje odluka radi ostvarenja ciljeva Sporazuma u slučajevima predviđenima Sporazumom. Odluke su obvezujuće za stranke. Zajednički odbor također može davati preporuke. U skladu s Poslovnikom, Vijećem za pridruživanje naizmjenično u razdoblju od 12 mjeseci predsjedaju EU i Jordan. Vijeće za pridruživanje sastaje se redovito na ministarskoj razini jednom godišnje. Izvanredne sjednice Vijeća za pridruživanje mogu se održati na zahtjev bilo koje stranke ako se stranke tako dogovore.
            
            
               2.3.Predviđeni akt Vijeća za pridruživanje 
            
            
               Vijeće za pridruživanje treba donijeti odluku o produljenju Prioriteta partnerstva EU-Jordan za razdoblje 2016.–2018. do kraja 2020. Odluka se donosi pisanim postupkom u skladu s člankom 10. Poslovnika Vijeća za pridruživanje.
            
            
               3.Stajalište koje treba zauzeti u ime Unije
            
            
               Stajalište koje Europska unija treba zauzeti u Vijeću za pridruživanje uspostavljenom Sporazumom o pridruživanju u pogledu donošenja odluke o dvogodišnjem produljenju Prioriteta partnerstva EU-Jordan temelji se na tekstu odluke priloženom ovoj Odluci. 
            
            
               Odlukom br. 1/2016 Vijeća za pridruživanje od prosinca 2016. EU i Jordan dogovorili su prioritete partnerstva za usmjeravanje partnerstva u razdoblju 2016.–2018., uz preispitivanje predviđeno do kraja 2018. kako bi se ispitala mogućnost produljenja prioriteta za još dvije godine s obzirom na politička, sigurnosna i gospodarska kretanja. Od tada su obje strane nastavile razvijati snažno i solidno partnerstvo te su nakon preispitivanja prioriteta partnerstva potvrdile njihovu trajnu valjanost kao referentnog dokumenta za daljnje učvršćivanje partnerstva. 
            
         
         
            
               Pakt EU-a i Jordana priložen prioritetima partnerstva, kojim se utvrđuju zajedničke obveze za provedbu prioriteta partnerstva i ublažavanje posljedica krize u Siriji, redovito je revidiran u okviru bilateralne suradnje EU-a i Jordana kao i u okviru drugih relevantnih dijaloga i sastanaka kao što su dvije konferencije u Bruxellesu pod nazivom „Podupiranje budućnosti Sirije i regije“ održane 4. i 5. travnja 2017., odnosno 24. i 25. travnja 2018. na kojima su doneseni posebni zaključni dokumenti o Jordanu.
            
            
               Tijekom razdoblja 2019.–2020. može se prema potrebi provesti dodatno preispitivanje prioriteta partnerstva i Pakta.
            
            
               Stoga je produljenje prioriteta partnerstva do kraja 2020. u interesu stranaka.
            
            
               4.Pravna osnova
            
            
               4.1.Postupovna pravna osnova
            
            
               4.1.1.Načela
            
            
               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma.”
            
            
               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije.”
                  1
               
            
            
               4.1.2.Primjena na ovaj predmet
            
            
               Vijeće za pridruživanje tijelo je osnovano na temelju sporazuma, konkretno Sporazuma o pridruživanju.
            
            
               Akt koji Vijeće za pridruživanje treba donijeti akt je koji proizvodi pravne učinke. Predviđeni akt proizvodi pravne učinke jer će se njime važeći prioriteti partnerstva produljiti za dvije godine. 
            
            
               Stoga je postupovna pravna osnova predložene odluke članak 218. stavak 9. UFEU-a.
            
            
               4.2.Materijalna pravna osnova
            
            
               4.2.1.Načela
            
            
               Materijalna pravna osnova za odluku na temelju članka 218. stavka 9. UFEU-a prvenstveno ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti samo na jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.
            
            
               4.2.2.Primjena u ovom slučaju
            
            
               Glavni cilj i sadržaj predviđenog akta odnose se na suradnju s trećom zemljom u okviru sporazuma o pridruživanju i europske politike susjedstva.
            
            
               Stoga je materijalna pravna osnova predložene odluke članak 217.
            
            
               4.3.Zaključak
            
            
               Pravna osnova predložene odluke trebao bi biti članak 217. u vezi s člankom 218. stavkom 9. UFEU-a.
            
         
         
            
               2018/0406 (NLE)
            
            
               Zajednički prijedlog
            
            
               ODLUKE VIJEĆA
            
            
               o stajalištu koje treba zauzeti u ime Europske unije u Vijeću za pridruživanje osnovanom Euro-mediteranskim sporazumom o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, u pogledu produljenja Prioriteta partnerstva EU-Jordan za dvije godine
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
            
            
               uzimajući u obzir prijedlog Europske komisije i Visokog predstavnika Unije za vanjske poslove i sigurnosnu politiku,
            
            
               budući da:
            
            
               (1)Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, potpisan je 24. studenoga 1997., a stupio je na snagu 1. svibnja 2002.
                  2
               
            
            
               (2)Na temelju preispitivanja Prioriteta partnerstva EU-Jordan koje je Vijeće za pridruživanje donijelo u prosincu 2016. stranke potvrđuju njihovu trajnu valjanost kao referentnog dokumenta za daljnje učvršćivanje partnerstva.
            
            
               (3)Na temelju članka 91. stavka 1. Euro-mediteranskog sporazuma Vijeće za pridruživanje može donositi odluke radi ostvarenja ciljeva Sporazuma.
            
            
               (4)Vijeće za pridruživanje  treba pisanim postupkom donijeti odluku o produljenju prioriteta partnerstva do kraja 2020.
            
            
               (5)Primjereno je utvrditi stajalište koje treba zauzeti u ime Unije u Vijeću za pridruživanje jer će ta odluka biti obvezujuća za Uniju,
            
            
               DONIJELO JE OVU ODLUKU:
            
            
               Članak 1.
            
            
               Stajalište koje treba zauzeti u ime Unije u Vijeću za pridruživanje osnovanom Euro-mediteranskim sporazumom o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, u pogledu dvogodišnjeg produljenja Prioriteta partnerstva EU-Jordan, temelji se na nacrtu odluke Vijeća za pridruživanje EU-Jordan priloženom ovoj Odluci.
            
            
               Članak 2.
            
            
               Ova je Odluka upućena Komisiji i Visokom predstavniku.
            
            
               Sastavljeno u Bruxellesu,
            
            
               
                     Za Vijeće
               
            
         
         
            
               
                     Predsjednik
               
            
         
         
            
                  
                     (1)
                  
                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke 61. do 64. 
               
               
                  
                     (2)
                  
                        Euro-mediteranski sporazum o pridruživanju između Europske zajednice i njezinih država članica, s jedne strane, i Hašemitske Kraljevine Jordana, s druge strane, SL L 129/3, 15.5.2002.
               
            
      
    ---documentbreak--- 
      
         
               EUROPSKA KOMISIJA
            Bruxelles, 28.11.2018.
            JOIN(2018) 35 final
            Zajedničkom prijedlogu
            PRILOG
            
            ODLUKE VIJEĆA
            o stajalištu koje treba zauzeti u ime Europske unije u Vijeću za pridruživanje osnovanom Euro-mediteranskim sporazumom o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, u pogledu produljenja Prioriteta partnerstva EU-Jordan za dvije godine
            
               
         
         
            
               PRILOG
               ODLUKA br. 01/2018 13. VIJEĆA ZA PRIDRUŽIVANJE EU-JORDAN
               
                  od [dd/mm/ggg]
               o produljenju Prioriteta partnerstva EU-Jordan 
            
            
            
            
            
               VIJEĆE ZA PRIDRUŽIVANJE EU-JORDAN,
            
            
            
               uzimajući u obzir Euro-mediteranski sporazum o pridruživanju između Europske zajednice i njezinih država članica, s jedne strane, i Jordana, s druge strane („Euro-mediteranski sporazum”),  
            
            
            
               budući da:
            
            
            
               (1)Euro-mediteranski sporazum o pridruživanju između Europskih zajednica i njihovih država članica, s jedne strane, i Jordana, s druge strane, potpisan je 24. studenoga 1997., a stupio je na snagu 1. svibnja 2002.
            
            
               (2)Članak 91. Euro-mediteranskog sporazuma daje Vijeću za pridruživanje ovlast za donošenje odgovarajućih odluka za potrebe postizanja ciljeva Sporazuma.
            
            
               (3)U članku 101. Sporazuma navodi se da stranke trebaju poduzeti sve opće ili posebne mjere potrebne za ispunjavanje svojih obveza prema Sporazumu i trebaju se pobrinuti da se postignu ciljevi utvrđeni Sporazumom.
            
            
               (4)Odlukom br. 1/2016 od prosinca 2016. Vijeće za pridruživanje dogovorilo je Prioritete partnerstva EU-Jordan za razdoblje 2016.–2018. kako bi učvrstilo to partnerstvo s ciljem podupiranja i jačanja otpornosti i stabilnosti Jordana, uz istovremeno nastojanje da se ublaže posljedice dugotrajnog sukoba u Siriji.
            
            
               (5)Na temelju preispitivanja Prioriteta partnerstva EU-Jordan, EU i Jordan su se dogovorili da bi se prioriteti partnerstva utvrđeni 2016. trebali produljiti do kraja 2020. i da se tijekom razdoblja 2019.–2020. može prema potrebi provesti preispitivanje prioriteta partnerstva i Pakta EU-a i Jordana koji im je priložen.
            
            
               (6)Člankom 10. Poslovnika Vijeća za pridruživanje predviđa se mogućnost donošenja odluka pisanim postupkom između sjednica ako se stranke tako dogovore,
            
            
            
               ODLUČILO JE:
            
            
         
         
            
               Članak 1.
            
            
               Vijeće za pridruživanje pisanim postupkom odlučuje da su Prioriteti partnerstva EU-Jordan priloženi Odluci br. 1/2016 od prosinca 2016. produljeni do kraja 2020.
            
            
            
               Članak 2.
            
            
               Ova Odluka stupa na snagu na dan donošenja.
            
            
            
               Sastavljeno u xx [dan mjesec godina.]
            
            
            
            
            
                  Za Vijeće za pridruživanje
            
            
                  Predsjednik